《庚子季夏劳梁钟三孝廉吴别驾奉逮北行怆然有感》
明代·杨奇珍

霜飞六月莽生寒，病骨那堪强据鞍。万里飘零馀短剑，几人惨据惜南冠。

邹阳梁狱书堪上，李白浔阳泪未乾。慷慨侍臣争折槛，书生名已动长安。

作者简介：杨奇珍，新会人。明神宗万历二十二年（一五九四）举人，官湖广归州知府、王府长史。事见清道光《广东通志》卷七五、道光《新会县志》卷六。